In da USA hedd´s vun 1862 bis 1997 ä Firma mittem Nome "Kuppenheimer Men´s Clothiers Inc." gebbe. Die isch spezialisiert gwä uff d´Herstellung vun exklusiver  unn diere Herreklamotte für d´hechere Litt in da amerikonische Gsellschaft. Grinder isch än Monn gwä, wo da Nome vun seinere Heimatstadt als sei Familienome getrage hedd: Jonas Kuppenheimer (* 6. März 1837). 1857 hedd er sei Staats- unn Birjerrechte verlore, wiel er net zum Milidär hedd gehe welle. Nood isch er nach Amerika gange und hedd dert än Klaidergroßhondel uffgmaacht. Gschdorbe isch er am 11. Juli 1902. Sei Firma isch abber wieders gwachse unn hedd in da beschdi Johr 167 Filiale in da USA ghatt. In  da letschte Johrzehnte isch´s abber bergab gonge unn 1997 hänn se Konkurs gmaacht. In da zwonziger unn drissiger Johr hedd die Firma ä paar scheeni Plakate mit Werbung gmaacht, wu vum ebbefalls uus Ditschlond ussgwonderte Kinschdler Leyendecker gmalt worre sinn.